|  |  |
| --- | --- |
|  |  |
| Jõgeva Elamu Halduse OÜ  info@jeh.ee | 08.12.2025 nr 7.2-2.2/7295 |

Päring

Lõuna päästekeskusele on laekunud avaldus Jõgeva linnas, Pargi tn 27 asuva korterelamu kanalisatsioonipüstakute malmtorude asendamise kohta plasttorudega. Esitatud teabe kohaselt avati hoone renoveerimistööde käigus osades korterites paiknevate kanalisatsioonipüstakute šahtid torustiku vahetamiseks, kuid pärast tööde teostamist jäeti tuletõkestamise nõuded täitmata.

Plasttorude asendamisega ei ole järgitud tuletõkestamise nõuet ehk korterisektsioone läbivatele torustikele ei ole paigaldatud tuletõkkemansette või rakendatud mõnda muud meedet (šahtide tuletõkkesektsioneerimise nõue), mis takistaks põlengu levimist korterelamus.

Kommunikatsioonide šahtid peavad olema ehitatud viisil, mis tagab nende kuuluvuse eraldi tuletõkkesektsioonina. Šahtid tuleb eraldada ülejäänud hoonest tuletõkkekonstruktsioonidega vastavalt ette nähtud tulepüsivusklassile (EI 60), takistamaks tule, suitsu ja põlemisgaaside levikut hoone erinevate tasapindade ja sektsioonide vahel.

Lisaks juhime tähelepanu, et hoone renoveerimisprojekt ei sisalda kanalisatsioonisüsteemi ega selle torustiku uuendamist. Projektis on selgelt fikseeritud, et hoonesisene torustik on valdavalt ehitusaegne. Seetõttu on teostatud tööd projektivälised ning puuduvad tõendid, mis kinnitaksid tehtud tööde vastavust kehtivatele nõuetele.

Renoveerimisprojektiga on ettenähtud, et hoones moodustavad eraldiseisvad tuletõkkesektsioonid kõik korterid, trepikojad, kelder ning kommunikatsioonide šahtid ja kanalid, tulepüsivusklassiga EI 60. Aastal 2023 mai kuus on päästekeskus hoone üle vaadanud ja keeldunud kasutusteatise kooskõlastamisest mitmete puuduste tõttu. Üks neist on kanalisatsiooni tuletõkestuse puudumine. Antud juhul ei ole nimetatud tuletõkkesektsioonide nõudeid väidetavalt täidetud.

Kui kanalisatsioonipüstakute malmtorud asendatakse plasttorudega või antud juhul avatakse kommunikatsioonišahtid torustiku remondiks, siis on hoone omaniku kohustus järgida seadusest tulenevaid nõudeid. Sellest lähtuvalt peab ehitise omanik jälgima ehitustööde vastuvõtmisel või tellimisel tuletõkestamise nõuet ehk korterisektsioone läbivatele torustikele pidanuks paigaldama tuletõkkemuhvid või rakendatama mõnda muud meedet (šahtide sektsioneerimine tuletõkkesektsiooniks), mis takistaks põlengu levimist korterelamus.

Lõuna päästekeskusel puudub info, millises ulatuses on korterelamus avatud kommunikatsioonišahtid torutööde teostamiseks.

Lõuna päästekeskus soovib järgnevat infot:

Millises ulatuses on teostatud korterelamus kommunkatsioonišahtide avamisega kanalisatsioonitorustike vahetamine?

Kas torustiku vahetuse töid teostati projekti alusel?

Kas plasttorude paigaldamisel  rakendati  tuletõkestamise nõuet ehk korterisektsioone ja korruseid läbivatele torustikele paigaldati tuletõkkemansetid või rakendati mõnda muud meedet, mis takistaks põlengu levimist korterelamus?

Mis on Pargi tn 27, Jõgeva linn korteriühistu edasised meetmed, et korterelamus vajadusel parendada tuleohutusalast olukorda?

Lugupidamisega

(allkirjastatud digitaalselt)

Alari Pagi

ohutusjärelevalve büroo inspektor

Lõuna päästekeskus

+372 7768318

alari.pagi@paasteamet.ee